《陪独庵禅师清真第茶宴分韵得香字》
明代·溥洽

冬暄无雨雪，始雪乃凝祥。感时重文会，延赏开华堂。

玉盘出笋重，金碗流蔗浆。精羞骇罗列，白战怜清狂。

眷言岁已暮，不乐徒自伤。出门复投辖，垂帘更焚香。

作者简介：（1346—1426）明僧。浙江山阴人，字南洲，俗姓陆。出家于普济寺。研习佛经，旁通儒学，工诗文。洪武二十二年召为僧录司右讲经。永乐初为右善世，曾被诬左迁。仁宗时乞居南京报恩寺养老。有《雨轩集》。